**«ΑΝΟΙΧΤΑ ΚΕΝΤΡΑ ΕΜΠΟΡΙΟΥ ΔΗΜΟΥ ΑΜΦΙΛΟΧΙΑΣ»**

**Επιχειρησιακό Πρόγραμμα «Ανταγωνιστικότητα Επιχειρηματικότητα**

**και Καινοτομία 2014-2020»**

Το Επιμελητήριο Αιτωλοακαρνανίας **(ΕΠΙΜ.ΑΙΤΩΛ,)** ως εγκεκριμένος Συν-δικαιούχος, σε συνεργασία με τον Δήμο Αμφιλοχίας δικαιούχο της πράξης, υλοποιεί μέρος της Πράξης με τίτλο «ΑΝΟΙΧΤΑ ΚΕΝΤΡΑ ΕΜΠΟΡΙΟΥ ΔΗΜΟΥ ΑΜΦΙΛΟΧΙΑΣ», με Κωδικό ΟΠΣ 5037639, στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία 2014-2020».

**Α. ΦΥΣΙΚΟ ΑΝΤΙΚΕΙΜΕΝΟ**

Δήμος Αμφιλοχίας σε συνεργασία με το Επιμελητήριο Αιτωλοακαρνανίας προβαίνουν σε μία ολοκληρωμένη πρόταση δράσεων που συνθέτουν τη Πράξη ¨Ανοιχτό κέντρο Εμπορίου Δήμου Αμφιλοχίας", στην προσπάθεια επανακαθορισμού της οικονομικής βάσης της πόλης της Αμφιλοχίας, την αναβάθμιση των εμπορικών της δρόμων που θα έχει πολύ θετικές συνέπειες στην επαναχάραξη της εμπορικής και πολιτιστικής της ταυτότητας της.

Για την αναβάθμιση και την αισθητική ενοποίηση των ωφελούμενων επιχειρήσεων της περιοχής παρέμβασης θα γίνουν παρεμβάσεις στις όψεις αυτών, με σκοπό την  ανάδειξη της ιστορίας της πόλης μέσω των αρχιτεκτονικών ιστορικών στοιχείων των προσόψεων και την ανάδειξη της ταυτότητας της εμπορικής περιοχής του Ανοιχτού κέντρου Εμπορίου και η βελτίωση του μικροκλίματος μέσω της σκίασης του πεζοδρομίου και των όψεων των κτιρίων και την αύξηση του ποσοστού πρασίνου.

Κεντρική ιδέα των παρεμβάσεων έχει να κάνει με την «χρωματική ενοποίηση» των όψεων. Στόχος είναι να διορθωθεί η ανομοιομορφία και η αισθητική επιβάρυνση που προκαλείται από λανθασμένες χρωματικές επιλογές και διαφορετικούς τρόπους σκίασης. Επιλέγονται λοιπόν γήινα χρώματα και γενικότερα χρώματα της μεσογείου, τα οποία ταιριάζουν με τον χαρακτήρα της πόλης της Αμφιλοχίας αλλά και με την παλέτα χρωμάτων που δημιουργεί το θαλάσσιο μέτωπο της μαζί με τα κτήρια.

Η υλοποίηση της πράξης θα βοηθήσει στην ουσιαστική αναβάθμιση του αστικού περιβάλλοντος της εμπορικής ζώνης της πόλης της Αμφιλοχίας και θα επαυξήσει τις θέσεις απασχόλησης στο τομέα των εμπορικών και τουριστικών υπηρεσιών που σήμερα παρέχονται. Επίσης θα αναζωογονήσει το υποβαθμισμένο τελευταίο τμήμα της οδού Β. Καραπάνου, από το Δημαρχείο έως και τη συμβολή αυτής με την οδό Γ. Στράτου , που σήμερα στερείται υποδομών ασφαλούς πρόσβασης πεζών και ηλεκτροφωτισμού, με αποτέλεσμα να έχει και χαμηλή εμπορική κίνηση και μικρό αριθμό εμπορικών δραστηριοτήτων, οι οποίες αναμένεται μετά την υλοποίηση της πράξης να αυξηθούν. Επίσης αναμένεται το σύνολο των κλειστών σήμερα καταστημάτων που θα ενταχθούν στο πρόγραμμα ανακαίνισης των όψεων , να επαναλειτουργήσουν

Τα αναμενόμενα οφέλη από την υλοποίηση της πράξης είναι τα ακόλουθα:

* Αισθητική και λειτουργική βελτίωση του δημοσίου κοινόχρηστου χώρου στην πόλη της Αμφιλοχίας,
* Μείωση των εξόδων λειτουργίας του ηλεκτροφωτισμού στην περιοχή παρέμβασης,
* Δημιουργία εμπορικής ταυτότητας,
* Αύξηση της επισκεψιμότητας και του εισοδήματος των εμπορικών επιχειρήσεων στην περιοχή παρέμβασης,
* Αύξηση της απασχόλησης στα καταστήματα που συμμετέχουν,
* Ανάδειξη κτηρίου που έχει χαρακτηριστεί ως μνημείο από το Υπουργείο Πολιτισμού.